
SJÆLENS  UDØDELIGHED. 

(Tale  af  Ældste  Reber  C.  Iver  son  i  Salt  Lake  City  den  14.  Juni  1925.) 

For  mange  Aarhundreder  siden  fremsatte  Profeten  Job,  en 
Mand  med  uforlignelig  Tro  paa  Gud,  det  Spørgsmaal:  Naar  et 
Menneske  dor,  mon  han  da  skal  leve  op  igen? 

Intet  Sporgsmaal  har  vel  været  stillet  tiere  end  dette;  intet 
Sporgsmaal  har  tilskyndet  Menneskene  mere  til  at  granske 
i  Universet  efter  Svar;  intet  Sporgsmaal  er  Menneskehjertet 
nærmere  end  dette  om  Sjælens  Udødelighed.  Det  har  været 
Emnet  og  Haabet  hos  Profeter  og  Digtere,  Vismænd  og  Filo- 
sofer siden  Tidernes  Morgen.  Ja,  i  alle  Livsstillinger  og  For- 
hold, enten  hoj  eller  lav,  rig  eller  fattig,  bunden  eller  fri,  har 
Mennesket  v?eret  opfyldt  af  dette  Haab.  Dets  Opfyldelse  be- 
gæres og  onskes  mere  inderligt  end  noget  andet,  som  det 
menneskelige  Sind  kan  forestille  sig.  Det  er  endvidere  ikke 
blot  Menneskesjælens  højeste  Længsel,  men  findes  udtrykt 
hos  alle  Stammer  og  Folk.  Thi,  som  det  med  Rette  har  været 
sagt:  »Udødelighed  er  et  organisk  Instinkt;  ligesom  Træk- 
fuglene begiver  sig  paa  Rejse  mod  Syden  om  Efteraaret,  ledet 

af  en  aldrig   fejlende  Lods  —   Instinktet  —   saaledes   higer 
Menneskets  Sjæl  opad,  ledet  af  en  ligesaa  ufejlbar  Lods«. 

Sir  Isaac  Newton  siger,  at  Instinkt  hos  Dyr,  Fugle  og  In- 
sekter kan  være  Folgen  af  intet  mindre  end  en  alvis,  altid 
nærværende  Krafts  Visdom  og  Snille.  Po_pe  fremsætter  sin 
Mening  om  denne  forunderlige  Krafts  Oprindelse  i  følgende 
Ord:  »Sæt  Fornuften  over  Instinktet,  om  du  kan;  men  denne 
sidste  styrer  Gud,  den  anden  Mennesket«. 

Til  dem,  der  sætter  Menneskeforstanden  i  Hojsædet  og  vil 
gøre  den  til  den  storste  Kraft  i  Universet  vil  jeg  citere  nogle 
Ord  af  en  fremragende  Videnskabsmand,  der  fremsætter  føl- 
gende Spørgsmaal  og  Svar:  »Er  det  fornuftigt  at  tro  paa 
Udødelighed?«  »At  prøve  alle  vore  Meninger  og  Ideer  er  rig- 
tigt. Vi  bor  underkaste  enhver  politisk  Mening,  enhver  øko- 
nomisk Teori,  enhver  religiøs  Tro  Fornuftens  Prøve,  og  lære 
noget  om  dens  Paalidelighed  og  Egenskaber  som  et  Prøve- 
instrument. Fornuften  er  et  ypperligt  Redskab  og  Vejleder 
indenfor  dens  eget  Omraade.  Dette  er  imidlertid  meget  be- 
grænset. For  det  første  har  Hjernen  aldrig  nogen  forstehaands 
Kundskab  om  Ting.  Dens  Viden  omfatter  udelukkende  de 
Rapporter,  der  bringes  til  den  af  en  eller  anden  af  de  fem  eller 
seks  Sanser,  som  vi  besidder.  Men  disse  Sanser  er  ufuldkomne, 
hver  især  i  deres  eget  Virkefelt.  De  er  ikke  i  Stand  til  at 
underrette  Hjernen  om  alt  det,  der  gaar  for  sig  i  Verden  om- 
kring dem.  Og  naar  Hjernen  modtager  disse  mangelfulde 
Rapporter  om  Yderverdenen,  maa  den  gaa  ud  fra  Uendelig- 
heden af  Tid  og  Rum  og  Loven  om  Aarsag  og  Virkning,  for 
at  faa  Mening  i  dem.  Uden  disse  Forudsætninger  vilde  Rap- 
porterne fra  den  ydre  Verden  bragt  til  Hjernen  gennem  San- 
serne, være  uforstaaelige.  Vi  kender  saaledes  ikke  Tingene  i 
sig  selv  og  de  Oplysninger,  vi  faar  paa  anden  Haand,  er  meget 
ufuldkomne.« 

Fornuften  er  altsaa  et  meget  mangelfuldt  Redskab.  Den  er 
en  god  Vejleder  indenfor  sit  eget  Omraade,  men  at  stole  paa 
den  alene,  naar  Kundskaben  ophører,  er  noget  ganske  andet. 

Hvor  Kundskaben  ophorer,  maa  Troen  begynde.  Alle  de  store 
Sporgsmaal  vedrorende  Livet:  Hvorfra  kom  vi,  hvorfor  er  vi 
her  og  hvor  skal  vi  hen,  ligger  udenfor  Kundskabens  Om- 
raade.  De  rækker  ud  i  Uendeligheden  og  vor  Fornuft  er  kun 
endelig. 

Men  vi  kan  have  den  Tro.  Enhver  af  os  gor  daglig  Brug 
af  Troen.  Videnskabsmanden  udøver  Tro  ved  enhver  Under- 
søgelse, han  foretager.  Er  det  fornuftigt  at  tro  paa  Sjælens 
Udødelighed?  Ja,  for  det  første  fordi  vort  Instinkt,  der  er  en 
langt  ældre  Erhvervelse  end  vor  Fornuft,  uforbeholdent  be- 
kræfter Udodelighedstanken.  Og  for  det  andet  er  det  langt 
mere  fornuftigt  at  antage,  at  Menneskelivet  vil  have  vedva- 
rende Betydning,  end  at  det  skulde  opløses  til  intet  ligesom 
Græsset,  eller  en  Orm  i  Stovet,  eller  Skyggen  af  vore  kæreste 
Ønsker. 

Newell  D.  Hillis  siger:  »Videnskaben  giver  en  ny  Forkla- 
ring af  Instinkter  i  Mennesker  og.  Dyr.  Instinkter  er  Naturens 
Profetier  forudsigende  fremtidige  Begivenheder.  De  kan  ran- 
sage hele  Naturen  uden  at  finde  et  eneste  Tilfælde,  hvor  Na- 
turens Instinkt  havde  narret  dets  Besidder.« 

Tilskyndet  af  denne  aldrig  svigtende  Kraft,  samler  Bien  sin 
Honning  i  Kuben,  spinder  Edderkoppen  sit  Net,  bygger  Fug- 
len sin  Rede  og  Trækfuglen  begiver  sig  paa  den  lange  Rejse 
om  Foraaret  mod  Nord  og  om  Efteraaret  mod  Syd. 

Det  maa  være  den  samme  Kraft,  der  forsyner  Fuglens  Vinge 
med  Luft,  der  bærer  den  oppe,  Fiskens  Finner  med  Vand,  der 
muliggor  dens  Bevægelser,  fylder  Øjet  med  Sollys  og  Skøn- 
hed, Øret  med  Harmoni  og  Toner,  møder  Hungeren  med  Brod 
og  Torsten  med  rislende  Kilder,  og  har  ogsaa  fyldt  den  men- 
neskelige Sjæl  med  en  Hunger  efter  evigt  Liv  og  en  Torst 
efter  evig  Kærlighed. 

Robert  I.  Thompson  erklærer:  »Menneskets  højeste  Attraa 
og  Ønsker  er  et  harmonisk,  udodeligt  Liv.  Naturen  sorger  for 
den  fuldstændige  Opfyldelse  af  alle  Menneskets  instinktmæs- 
sige Begæringer  en  Gang  paa  rette  Tid  og  Sted.  Hvorfor  saa 

ikke  dette,  det  højeste,  det  evige,  det  altbeherskende  Begær, 
Ønsket  om  Udødelighed?  Hvem  vil  sætte  en  Grænse  her?« 

Hos  en  anden  Forfatter  læser  vi:  »De  kan  ransage  hele  Na- 
turen og  De  vil  ikke  finde  et  eneste  Tilfælde,  i  hvilket  Gud 
har  givet  et  levende  Væsen  et  Instinkt  uden  at  sørge  for  dets 
Tilfredsstillelse.« 

Det  var  den  lærde  Apostel  Paulus,  som  sagde:  »Have  vi 
alene  i  dette  Liv  sat  vort  Haab  til  Kristus,  da  er  vi  de  ynk- 
værdigste af  alle  Mennesker.«  Kan  nogen  forestille  sig  en 
Tanke  eller  Tilstand,  hvis  Virkeliggørelse  vilde  være  mere 
forfærdelig  end  Udslettelse,  den  Tanke,  at  naar  vi  tager  Af- 
sked med  vore  hensovede  Kære,  da  er  det  en  evig  Afsked? 

Den  vise  Salomon  siger  om  Døden:  »Og  Stovet  kommer  til 
Jorden  igen,  som  det  var  før,  og  Aanden  kommer  til  Gud  igen, 
som  gav  den.«  Det  følgende  er  fra  en  af  vore  dygtigste  Skri- 
benter: »Erfaringen  viser,  at  Adskillelsen  af  Aanden  fra  Le- 
gemet efterlader  dette  som  en  livløs  Masse,  der  ikke  længere 
er  i  Stand  til  at  modstaa  de  fysiske  og  kemiske  Opløsnings- 
processer. Forladt  af  dets  udødelige  Beboer  er  Legemet  abso- 
lut dodt  og  vil  blive  oplost  i  dets  oprindelige  Bestanddele,  der 
igen  vil  indgaa  i  Stoffernes  evige  Kredsløb.  Dog  er  Opstan- 
delsen fra  de  dode  en  Forvisning.  De,  der  stoler  paa  det 
aabenbarede  Ord  vil  faa  deres  Tro  stadfæstet,  og  det  gud- 
dommelige Dekret  vil  gaa  i  Opfyldelse.« 

Er  der  noget  Menneske,  der  tvivler  om  Rigtigheden  eller 
Bogstaveligheden  af  Salomons  Hentydning  til  vore  dødelige 
Legemer  som  Jordens  Støv?  Han  behøver  da  blot  at  raadføre 
sig  med  Kemikeren,  der  har  taget  Legemer  ind  i  sit  Labora- 
torium og  analyseret  dem.  Han  vil  erfare,  at  et  Legeme,  der 
vejer  125  Pund  bestaar  af  omkring  100  Pund  Vand,  15  Pund 
Kulstof  og  de  resterende  10  Pund  er  forskellige  Jordelementer 
eller  Grundstoffer. 

Betragtet  fra  den  kemiske  Analyses  Standpunkt  er  det  tyde- 
ligt, at  det  menneskelige  Legeme  helt  og  holdent  bestaar  af 
Jordens  Støv.  Vi  har  derfor  Grund  til  at  tro,  at  der  er  mere 

end  blot  poetisk  Fantasi  i  disse  Digterens  Ord:  »Der  er  ingen 
Dod.  Det  Stov,  vi  træder  paa,  skal  under  Sommerregnen  for- 
vandles til  gylden  Sæd  og  saftig  Frugt,  og  til  regnbuefarvede 
Blomster.« 

Forvandlingen  af  Støvet  under  vore  Fødder  til  Stamme, 
Blad,  Knob  og  Blomst,  til  gylden  Sæd,  Frugt  og  pragtfulde 
Blomster  med  herlig  Duft  og  vidunderlige  Farver  er  et  My- 
sterium for  den  menneskelige  Forstand.  Ligeledes  er  Lege- 
mernes Vækst  og  Ernæring  ved  at  optage  og  fordøje  Sæd  og 
Frugter  et  Mirakel,  som  Mennesker  ikke  kan  fatte.  Opstan- 
delsen fra  de  døde  er  ikke  noget  større  Mirakel  end  disse 
Fænomener. 

Døden  er  ikke  mere  mystisk  end  Fødselen  og  ikke  mere 
ualmindelig.  Opstandelsen  fra  de  døde  er  ikke  mere  mystisk 
end  Fodsel  eller  Dod  og  ikke  mere  ualmindelig,  thi  vi  har 
Skriftens  Forsikring  om,  at  »ligesom  alle  dø  i  Adam,  saaledes 
skulle  alle  levendegøres  i  Kristus  Jesus«. 

Det  er  Læren  om  Opstandelsen,  som  besvarer  Sjælens  in- 
derligste Higen  og  Hjertets  Længsel,  der  har  gjort  Kristen- 
dommen til  en  saa  mægtig  Kraft  i  Verden. 

At  det  er  vore  dødelige  eller  fysiske  Legemer,  der  opstaar 
fra  Graven,  har  vi  Grund  til  at  tro  efter  Matt.  27  :  52 — 53:  »Og 
Gravene  aabnedes;  og  mange  af  de  hensovedes  hellige  Lege- 
mer bleve  oprejste,  og  de  gik  ud  af  Graveen  efter  hans  Op- 
standelse og  kom  ind  i  den  hellige  Stad  og  viste  sig  for  mange.« 
1.  Kor.  15  :  42 — 44:  »Saaledes  er  det  ogsaa  med  de  dodes  Op- 
standelse; det  saaes  i  Forkrænkelighed,  det  oprejses  i  Ufor- 
krænkelighed; det  saaes  i  Vanære,  det  oprejses  i  Herlighed; 
det  saaes  i  Skrøbelighed,  det  oprejses  i  Kraft;  der  saaes  et 
sjæleligt  Legeme,  der  oprejses  et  aandeligt  Legeme.«  End- 
videre siger  Paulus  i  Fil.  3  :  21:  »Jesus  Kristus,  der  skal  for- 
vandle vort  Fornedrelses-Legeme  til  at  blive  ligedannet  med 
hans  Herligheds -Legeme,  efter  den  Kraft,  ved  hvilken  han 
ogsaa  kan  underlægge  sig  alle  Ting.« 

I  Lukas  24.  Kapitel  finder  vi  følgende  Beretning:  »Men  me- 

dens  de  (Disciplene)  talte  dette,  stod  han  selv  midt  iblandt 
dem;  og  han  siger  til  dem:  Fred  være  med  der.  Da  forskræk- 
kedes de  og  betoges  af  Frygt  og  mente,  at  de  saa  en  Aand. 
Og  han  sagde  til  dem:  Hvorfor  ere  I  forfærdede?  og  hvorfor 
opstiger  der  Tvivl  i  eders  Hjerter?  Ser  mine  Hænder  og  mine 
Fodder,  at  det  er  mig  selv;  foler  paa  mig  og  ser;  thi  en  Aand 
har  ikke  Kod  og  Ben,  som  I  se,  at  jeg  har.  Og  da  han  havde 
sagt  dette,  viste  han  dem  sine  Hænder  og  Fode!  er.  Men  da  de 
af  Glæde  herover  endnu  ikke  kunde  tro  og  undrede  sig,  sagde 
han  til  dem:  Have  I  noget  at  spise?  Og  de  gav  ham  et  Stykke 
af  en  stegt  Fisk.  Og  han  tog  det  og  spiste  det  for  deres 
Ojne.« 

Thomas  Jefferson  siger  i  et  Brev  til  sin  Ven  John  Adams: 
»Xaar  vi  taler  om  en  immateriel  Tilværelse,  taler  vi  om  intet. 
Xaar  vi  siger,  at  Gud,  Engle  og  Menneskers  Sjæle  er  imma- 
terielle, da  siger  vi,  at  Gud,  Engle  og  Menneskesjæle  ikke  er 
til.  Jeg  kan  ikke  faa  andet  ud  af  det.« 

I  hvad  Tidsperiode  af  den  kristne  Kirke,  at  denne  Vrang- 
lære  om  Immaterialisme  eller  Ateisme  sneg  sig  ind,  véd  jeg 
ikke,  men  en  Vranglærdom  er  det.  Kristus  lærte  intet  saadant. 
Ganske  vist  sagde  han,  at  Gud  er  en  Aand,  men  han  havde 
endnu  ikke  forklaret,  hvad  Aand  er,  ejheller  har  han  sagt,  at 
den  er  immateriel.  Og  i  de  forste  tre  Aarhundreder  lærte 
Kirkefædrene,  at  Aanden  var  materiel,  men  af  langt  finere 
Stof  end  Legemet.  I  Overensstemmelse  med  det  foregaaende 
tilfojer  jeg  Prcfeten  Joseph  Smiths  Ord:  »Der  findes  intet  im- 
materielt Stof.  Aand  er  Element,  men  er  finere  og  renere,  og 
kan  biet  skelnes  med  renere  Ojne.  Vi  kan  ikke  se  det,  men  naar 
vore  Legemer  er  lutrede,  vil  vi  finde,  at  det  alt  henhorer  til 
Stoffet.« 

Den  store  Filosof,  John  Fi^ke,  siger:  »Hvad  vi  kalder  Sjæl, 
Aand,  den  indre  Bevidsthed  er  noget  mærkeligt  og  underfuldt. 
I  vore  almindelige  Bestræbelser  paa  at  begribe  den,  usynlig 
og  uf  olelig,  som  den  er,  frisies  vi  til  at  adskille  den  helt  fra 
Stof,  saalede^  at  den  bliver  uvirkelig,  flygtig,  spogelseagtig:  Dg 

dog,  blandt  alle  Realiteter,  er  Sjælen  den  mest  substantielle, 
haandgribelige  og  uomstødelige.« 

De  Sidste-Dages  Hellige  eller  »Mormonerne«,  er  ikke  ude- 
lukkende afhængige  af .  det  Nye  Testamentes  Indhold  som 
Grundlag  for  deres  Tro  paa  Sjælens  Udødelighed  og  en  virke- 
lig Opstandelse  fra  de  dode.  Mormons  Bog  er  en  Beretning 
om  de  amerikanske  Indianeres  Forfædre,  der  for  Aarhundre- 
der  siden  beboede  det  vestlige  Fastland  før  det  blev  opdaget 
af  Columbus;  og  den  hellige  Optegnelse  bærer  Vidnesbyrd  om 
den  herlige  Sandhed,  at  den  opstandne  Frelser  i  sit  herlig- 
gjorte Legeme  af  Kød  og  Ben  viste  sig  for  de  trofaste  af  hans 
Menighed  i  dette  Land,  og  tilkendegav  sig  for  dem  paa  lig- 
nende Maade,  som  for  sine  Disciple  i  Jerusalem. 

En  anden  hellig  Optegnelse,  der  i  Forbindelse  med  Bibelen 
og  Mormons  Bog  udgør  Grundlaget  for  de  Sidste-Dages  Hel- 
liges Tro  og  Lære,  er  Pagtens  Bog,  en  Samling  Aabenbaringer 
givne  af  Herren  gennem  Profeten  Joseph  Smith.  I  disse 
Aabenbaringer  findes  nogle  ypperlige  Vidnesbyrd  om  Jesu 
Kristi  Tilværelse  og  Guddommelighed. 

I  en  af  de  mest  ophøjede  og  storslaaede  Aabenbaringer 
given  til  Verden  angaaende  de  tre  Herligheder,  nemlig  den 
celestiale,  terrestriale  og  telestiale,  giver  Joseph  Smith  og  hans 
Ledsager,  Sidney  Rigdon,  der  var  sammen  med  ham  ved 
denne  Lejlighed,  folgede  Vidnesbyrd  om  Jesus  Kristus:  »Og 
se,  efter  de  mange  Vidnesbyrd,  der  er  givne  om  ham,  er  dette, 
som  vi  giver,  det  sidste  af  dem  alle,  nemlig,  at  han  lever;  thi 
vi  saa  ham  hos  Guds  højre  Haand,  og  vi  hørte  Røsten  vidne, 
at  han  er  Faderens  Enbaarne,  at  ved  ham  og  formedelst  ham 
og  af  ham  er  Verdenerne  blevne  til  og  skabte,  og  deres  Ind- 
vaanere  er  Sonner  og  Døtre  af  Gud.« 

Og  igen  i  det  110.  Kapitel  af  Pagtens  Bog  finder  vi  Beret- 
ningen om  en  herlig  Tilkendegivelse  for  Joseph  Smith  og 
Oliver  Cowdery  i  Kirtland  Tempel:  »Sløret  blev  borttaget  fra 
vort  Sind,  og  vor  Forstands  Ojne  blev  opladt.  Vi  saa  Herren 
staa  paa  Talerstolens  Brystværn  foran  os  og  under  hans  Fød- 

der  et  fint  lagt  Gulv  af  ægte  Guld  i  Farve  lig  Rav.  Og  hans 
Øjne  var  som  en  Ildslue,  hans  Haar  var  hvidt  som  nyfalden 
Sne,  hans  Ansigt  overgik  Solen  i  Klarhed,  og  hans  Røst  var 
som  store  Vandes  Brusen,  ja,  Jehovas  Røst,  og  han  sagde:  Jeg 
er  den  forste  og  den  sidste,  jeg  er  den,  som  lever,  jeg  er  den, 
som  blev  ihjelslaget,  og  jeg  er  eders  Talsmand  hos  Faderen.« 
Men  hvor  meget  bedre  end  alle  andres  Ord  er  ikke  det 
Vidnesbyrd,  som  Guds  Aand  bærer  i  vort  Hjerte  om,  at  Gud 
lever  og  at  Jesus  er  Kristus,  Verdens  Frelser.  Jeg  ønsker  at 
bære  et  saadant  personligt  Vidnesbyrd.  Lig  Job  erklærer  jeg, 
at  han  skal  staa  over  Støvet  som  den  sidste.  Og  naar  min 
Hud,  saaledes  sønderslidt,  er  borte,  og  jeg  er  blottet  for  mit 
Kød,  skal  jeg  dog  i  Kødet  skue. Gud,  hvem  jeg  skal  se  som 
den,  der  er  for  mig,  og  hvem  mine  Øjne  skulle  se,  og  ikke  en 
fremmed,  uagtet  mine  Nyrer  forsmægte  i  mit  Indre.  Dette 
hellige  Vidnesbyrd  bærer  jeg  i  al  Oprigtighed  i  Jesu  Kristi 
Navn.  Amen. 


JORDENS  SKABELSE. 

Mange  Mennesker  i  Amerika  læser  for  Tiden  1.  Mosebog 
som  Følge  af  den  enestaaende  Retssag,  der  har  været  behand- 
let for  Domstolene  i  Dayton,  i  Staten  Tennessee,  under  hvil- 
ken en  ung  Skolelærer  blev  idømt  en  Bøde  for  at  have  over- 
traadt  en  af  Statens  Love,  der  forbyder  Undervisningen  af 
Evolution  i  Statens  offentlige  Skoler. 

En  Række  af  Landets  mest  fremragende  Lovkyndige  var 
forsamlet  der  for  at  forsvare  Scopes,  Skolelæreren,  der  ind- 
rømmede, at  han  underviste  i  Evolutionsteorien  og  foretrak 
denne  fremfor  Bibelens  Beretning  om  Verdens  og  Menneskets 
Skabelse. 

De  bibeltroende  Medlemmer  af  Statens  Kirkesamfund  stil- 
lede sig  paa  Lovens  Side,  der  søger  at  hævde  Bibelen  som  den 
uomstødelige  Autoritet  vedrørede  dette  Emne,  og  at  holde  fast 

ved,  at  bag  al  Skabelse  er  der  en  Gud,  Skaberen  af  Himmelen 
og  Jorden  og  alt,  hvad  der  i  dem  er. 

Som  en  passende  Indledning  til  Studiet  af  Oprindelsen  til 
denne  Jord  og  dens  Himle,  hvilken  blev  organiseret  og  rullet 
ind  i  sin  Bane  for  at  blive  en  Bolig  for  Mennesket,  kan  an- 
føres de  forste  Sætninger  i  Bibelen,  der  ligesom  tilvejebringer 
den  rette  Atmosfære: 

»I  Begyndelsen  skabte  Gud  Himmelen  og  Jorden.  Og  Jorden 
var  ode  og  tom,  og  der  var  Mørke  oven  over  Afgrunden,  og 
Guds  Aand  svævede  oven  over  Vandene.  Og  Gud  sagde:  Der 
vorde  Lys;  og  der  blev  Lys.  Og  Gud  saa,  at  Lyset  var  godt, 
og  Gud  gjorde  Skilsmisse  imellem  Lyset  og  Mørket.  Og  Gud 
kaldte  Lyset  Dag,  og  Morket  kaldte  han  Nat;  og  der  blev  Af- 
ten, og  der  blev  Morgen,  første  Dag. 

Og  Gud  sagde:  Der  vorde  en  udstrakt  Befæstning  midt  i 
Vandene,  og  den  skal  skille  imellem  Vand  og  Vand.  Og  Gud 
gjorde  den  udstrakte  Befæstning,  og  gjorde  Skilsmisse  imel- 
lem Vandet,  som  var  nedentil  i  den  udstrakte  Befæstning,  og 
imellem  Vandet,  som  var  oventil  i  den  udstrakte  Befæstning; 
og  det  skete  saa.  Og  Gud  kaldte  den  udstrakte  Befæstning 
Himmel;  og  det  blev  Aften,  og  det  blev  Morgen,  anden  Dag.« 

Yderligei'  faar  vi  en  rigtig  Forstaaelse  af  Ting  og  Tilstande 
i  deres  Forh  >ld  til  Gud  og  hans  Skabelser,  dersom  vi  læser 
Moses  Bog,  g:  ven  ved  Aabenbaring  til  Joseph  Smith  i  1830: 

»Og  den  Herre  Gud  talede  til  Moses,  sigende:  Himlene  er 
mange,  og  de  kunne  ikke  tælles  for  Mennesker,  men  de  er  talte 
for  mig,  thi  de  er  mine.  Og  ligesom  en  Jord  skal  forgaa  til- 
ligemed dens  Himle,  saa  skal  en  anden  fremkomme.  Og  jeg 
har  skabt  utallige  Verdener;  thi  se,  det  er  min  Gerning  og 
Ære  at  tilvejebringe  Udødelighed  og  evigt  Liv  for  Mennesket. 
Og  den  første  Mand  af  alle  Mennesker  har  jeg  kaldet  Adam, 
hvilket  er  mange.  Og  han  saa  mange  Lande,  og  hvert  Land 
blev  kaldet  Jord,  og  der  var  Beboere  paa  deres-  Overflade.  Og 
nu,  Moses,  min  Son,  vil  jeg  tale  med  dig  angaaende  denne 
Jord,  hvorpaa  du  staar;  og  du  skal  skrive  det,  som  jeg  taler. 

Og  paa  den  Dag,  da  Menneskenes  Born  ville  agte  mine  Ord 
for  intet  og  borttage  mange  af  dem  fra  Bogen,  som  du  skal 
skrive,  se,  da  vil  jeg  oprejse  en  anden  lig  dig,  og  mine  Ord 
skulle  da  atter  haves  iblandt  Menneskenes  Born,  ja  iblandt 
saa  mange,  som  ville  tro.  Men  jeg  giver  dig  kun  en  Beretning 
om  denne  Jord  og  sammes  Indbyggere;  thi  se,  mange  Verde- 
ner er  forgaaet  formedelst  min  Magts  Ord,  og  der  er  ogsaa 
mange,  som  nu  staa,  og  de  er  utallige  for  Mennesket,  men  for 
mig  er  alle  Ting  talte,  thi  de  er  mine,  og  jeg  kender  dem.  Og 
se,  Guds  Herlighed  omstraalede  Moses,  saa  at  Moses  stod  for 
Guds  Aasyn,  og  talte  med  Gild  Ansigt  til  Ansigt.« 

Tankefuld  Overvejelse  af  Beretningen  om  Moses  vidunder- 
lige Syn  og  grundig  Gennemlæsning  af  den  mere  eller  mindre 
fuldstændige  Oversigt  over  denne  i  Bibelen,  burde  hæve  et- 
hvert almindeligt  Menneske  op  over  saakaldte  Videnskabs- 
mænds Spidsfindigheder,  hvis  Hovedformaal  synes  at  være, 
at  tage  af  de  Ting,  der  horer  Gud  til  for  dermed  at  bevise,  at 
der  ikke  er  nogen  Gud.  Aabenbaringen  om  Uendeligheden  af 
hans  Skabelser  og  den  evigtvarende  Proces,  ifølge  hvilken  der 
altid  er  Verdener  i  deres  Skabelse  eller  Tilintetgørelse,  hvilket 
alle  Mennesker  er  eller  kan  være  Vidne  til,  dersom  de  kaster 
Blikket  ud  i  Rummet  og  lægger  Mærke  til,  hvad  der  foregaar 
paa  Stjernehimmelen;  eller  Iagttagelsen  af,  hvad  der  foregaar 
i  den  levende  Natur  under  Livets  og  Dødens  Foreteelser  her 
paa  Jorden  tilkendegiver,  at  alene  gennem  Tro,  intet  tviv- 
lende, kan  Menneskets  højere  Intelligens  finde  Gud,  som  det 
er  det  evige  Liv  at  kende.  (Deseret  News.) 


MISSIONSNYHEDER. 

Afløsning:  Ældste  Christen  Larsen,  der  i  omtrent  halvandet 
Aar  har  præsideret  over  Aalborg  Konference,  blev  hæderligt 
afløst  fra  denne  Stilling  den  13.  September,  og  efter  el  kort 
Besog  hos  Slægtninge  forlod  han  København  den  25.  Sep- 
tember for  at  rejse  til  sit  Hjem. 

Ældste  Peter  Petersen,  der  det  meste  af  sin  Missionstid  har 
præsideret  over  Randers  Gren  i  Aarhus.  Konference,  er  hæ- 
derligt aflost  og  rejste  ligeledes  hjem  den  25.  September  med 
»Hellig  Olav«. 

Ældste  N.  P.  Andersen,  der  ankom  den  10.  Juli,  rejste  hjem 
med  samme  Skib.       ^7 

Beskikkelse:  Ældste  Amos  B.  C.  Jensen  blev  den  13.  Sep- 
tember beskikket  til  at  præsidere  over  Aalborg  Konference. 

John  S.  Hansen, 
Missionspræsident. 


BØN. 


Bon  er  en  Attraa,  en  indre  Længsel,  et  brændende  Ønske, 
der  opstaar  i  Sjælen  efter  at  nyde  eller  komme  i  Besiddelse 
af  et  eller  andet  gode.  For  at  kunne  bede  virkningsfuldt,  maa 
man  være  i  Harmoni  med  Herren,  og  enhver  Bon  maa  ikke 
alene  opsendes  i  Tro,  men  maa  være  ledsaget  af  Bestræbelser. 
Der  er  meget  sandt  i  denne  Sætning:  Bed  om,  hvad  du  onsker, 
og  arbejd  for,  hvad  du. beder  om. 

Betingelserne  for  at  kunne  opsende  en  af  Herren  antagelig 
Bøn,  er  Ydnryghed,  Tilgivelse,  Enighed,  Tro  og  Undgaaelse 
af  al  ydre  Tant  og  forfængelig  Tale.  Gud  giver  os,  hvad  vi 
trænger  til,  naar  vi  beder  derom  paa  denne  Maade,  men  vi 
maa  arbejde  for  det;  han  giver  os  det  ikke  altid  ganske  vil- 
kaarligt,  men  gennem  vise  og  gavnlige  Love.  Vore  Bonner 
maa  være  rene  i  Hensigt  og  uegennyttige  og  til  Faderens  Her- 
liggorelse.  Naar  Bonnen  fremsiges  i  denne  Aand,  bringer  den 
Mennesket  nærmere  Gud  og  hjælper  ham  til  at  overvinde  sit 
daarlige  Jeg  ved  at  fremkalde  en  Kærlighed  for  andre  i  hans 
Hjerte.  Den  giver  ham  en  dybere  Forstaaelse  af  Guds  Veje 
ved  at  bringe  ham  i  Harmoni  med  hans  Aand.  Denne  Har- 
moni bevarer  ham  fra  Fristelser  og  beskytter  ham  mod  at 
blive   besmittet   af  Verdens   Synder.   Den   giver   ham   større 

Kraft,  Visdom  og  Styrke,  fordi  den  gør  ham  bekendt  med 
evige  Love  og  derved  delagtiggør  ham  i  den  guddommelige 
Vejledning,  der  leder  ham  til  Frelse. 

Det  er  os  befalet  at  bede  altid,  vedblivende  og  uden  Ophør. 
I  Forbindelse  hermed  lærer  vi,  at  det  ikke  er  nok,  at  vi  beder 
under  Sygdom,  Modgang  og  Sorg,  men  at  vi  ligeledes  skulle 
erindre  Herren  i  vor  Velstand,  naar  vi  har  alle  Livets  Behage- 
ligheder, Goder  og  Velsignelser  til  vor  Raadighed.  Vore  Ord 
bor  være  faa,  vore  Hjerter  fulde  af  Tilgivelse  og  Kærlighed 
og  vor  Bon  opsendt  i  Oprigtighed. 

Familiebønnen  bor  holdes  Morgen  og  Aften  og  hele  Fa- 
milien deltage  i  denne.  Alle  Familiens  Medlemmer  bor  efter 
Tur  fremsige  Bønnen  i  denne  Familieandagt,  saaledes  at  de 
alle  faar  Lejlighed  til  at  bede  lydeligt,  og  at  ikke  en  enkelt 
udelukkende  gør  Brug  af  dette  Privilegium.  Vore  Bonner  bør 
være  naturlige,  uden  tillærte  Ord  eller  Ramser.  Vi  bør  bede 
inderligt  om,  hvad  vi  mest  ønsker  i  Øjeblikket  og  gøre  vore 
Bønner  til  levende  Begæringer  og  ikke  en  Samling  vane- 
mæssigt fremsatte  Ord,  der  betyder  lidet  eller  intet.  I  Løndom 
eller  offentligt  bør  vi  bede  om  det,  der  svarer  til  Øjeblikkets 
Behov,  og  som  ligger  os  mest  paa  Sinde.  Bed  om  det,  der  er 
Brug  for  af  den  bedende,  af  Familien  eller  Forsamlingen. 

Bøn  fremmer  aandelig  Vækst,  fordi  den  hensætter  Menne- 
skets Aand  i  Guds  Aands  Nærhed.  Den  bringer  den  bedende 
i  Forbindelse  med  Gud  og  giver  ham  saaledes  guddommelig 
Vejledning.  Den  tilvejebringer  aandelig  Udvikling  og  lofter 
Menneskeaanden  op  i  en  højere  Livsvirksomhed,  der  sætter 
den  i  Stand  til  at  besejre  det  fysiske  og  blive  Herre  over  Kø- 
dets Skrøbeligheder.  Den  anbringer  Mennesket  i  renere  Luft- 
lag, hvor  Guds  Aand  tager  ham  ved  Haanden  for  at  lede  ham 
og  fylder  hans  Sjæl  med  en  himmelsk  Fred.  I  saadanne  Om- 
givelser vil  rene  Tanker  spire  frem  og  trives  og  omsættes  i 
gode  og  ædle  Handlinger.  Den  bevarer  os  i  Troen,  thi  ingen 
kan  vige  bort  fra  Sandheden,  saalænge  han  beder  i  den  rette 
Aand.  Bøn  fremsat  paa  rette  Maade  er  en  af  de  mest  værdi- 

fulde  Vaner,  som  et  ungt  Menneske  kan  forme.  Det  er  en  Be- 
skyttelse for  Ungdommen,  en  Hjælp  og  en  Støtte  gennem  Li- 
vet og  i  Alderdommen  en  Trøst,  der  bortjager  Frygten  for 
Graven  og  sejrer  over  Døden.  (Improvement  Era.) 


AANDELIG  HIGEN. 

(A.  J.  Parker  i  »Liahona«.) 

Jeg  tror,  det  var  Mark  Twain,  som  sagde,  at  et  Menneske 
lever  den  største  Del  af  sit  Liv  i  sit  Hovede;  at  hans  Hand- 
linger og  hans  Ord  kun  er  den  ydre  Skal  af  hans  Personlig- 
hed, men  at  hans  Tanker  er  hans  egentlige  Jeg.  Det  samme 
kan  med  ligesaa  stor  Berettigelse  siges  om  det  aandelige  Liv, 
thi  at  være  »aandeligsindet  er  Liv«  (Rom.  8:  6),  nemlig  det 
indre  Liv. 

At  være  »aandeligsindet«  under  Smerter  gør  Smerten 
mindre.  Det  letter  Byrden  under  Modgang  og  aabenbarer  for 
os  de  evige  Værdiers  Haandgribelighed.  At  vr-re  aandelig- 
sindet er  at  være  evigtsindet,  thi  det  øser  af  den  uudtømme- 
lige Livets  Kilde  og  skaffer  Ejermanden  Fred  og  Tilfredshed 
i  Sjælen. 

Den  modsatte  Tilstand  er  at  være  »kødeligsindet«,  hvilket 
er  Død.  Aandelig  Vækst  og  Udvikling,  hvilket  er  det  største 
evangeliske  Emne  nogensinde  drøftet,  burde  være  Hensigten 
og  Hovedformaalet  hos  enhver,  der  elsker  Kristus  og  hans 
Evangelium. 

Kristus  kom,  for  at  vi  kan  have  Liv  og  have  det  i  en  rigere 
Fylde.  En  Fylde  af  Liv  er  ikke  ensbetydende  med  stor  Vel- 
stand —  snarere  det  modsatte;  thi  vi  er  Vidne  til,  at  store 
Rigdomme  i  overordentlig  mange  Tilfælde  er  en  Hindring  til 
virkelig  Fremadskriden  for  dem,  der  besidder  disse. 

»At  kende  Gud  og  Jesus  Kristus,  som  han  har  sendt«  —  det 
er  Liv.  Følgelig  er  sand  Kundskab  nødvendig  for  at  kunne 
erhverve  sig  dette  aandelige  Sind.  »Vore  Aanders  Fader«,  der 
er  »Livets  Giver«  —  og  ogsaa  Forstandens  —  elsker  dem,  der 


302 

soger  at  kende  ham.  Denne  Kundskab  er  i  Sandhed  nødven- 
dig for  aandelig  Vækst. 

At  kende  Gud  og  at  komme  i  Besiddelse  af  guddommelig 
Kraft,  det  er  Nøglen  til  evig  Udvikling,  hvorved  Mennesket 
gaar  frem,  indtil  han  opnaar  i  Evner  og  Egenskaber  at  blive 
Menneskesønnen  lig.  (Fil.  2:  5.)  Det  er  ganske  naturligt,  at 
et  Guds  Barn  kan  opnaa  at  blive  lig  sit  Ophav. 

At  vide  er  at  vokse.  Kundskab  fremkalder  en  Higen  efter 
at  gaa  fremad  og  opad.  Det  aandeligsindede  Menneske  er  i 
Sandhed  stor,  uagtet  han  maaske  synes  lille  blandt  Menne- 
skene. Aandelig  Kundskab,  øst  af  den  rette  Kilde,  besidder 
evige  Værdier  for  Mennesket.  Fysisk  Kundskab,  baseret  paa 
uomstødelige  Kendsgerninger,  han  ogsaa  stor  Værdi  og  for- 
øger det  aandelige  Menneskes  Kapacitet.  En  Forening  af  disse 
to  er  virkelig  Storhed. 

Et  Menneske  kan  kun  være  aandeligsindet  ved  altid  at 
holde  Forstandens  Døre  lukkede  mod  urene  Tanker  og  altid 
aabne  for  det,  der  vil  opbygge  og  ophøje  Aanden.  Aandelig 
Fode  er  en  daglig  Nødvendighed  for  den,  der  ønsker  at  vokse 
i  »den  Herre  Jesu  Kristi  Naade  og  Kundskab«. 

»Prøver  alt,  beholder  det  gode«,  siger  Paulus.  Ved  at  gøre 
dette,  vil  vore  Besiddelser,  naar  den  store  Dag  kommer,  vise 
sig  at  være  gode  og  evigtvarende. 

Det  aandelige  Sind  tiltrækkes  af  og  forener  sig  med  sit 
eget,  idet  lige  søger  lige.  »Søger  og  I  skulle  finde«  Tilfredshed 
i  eders  Indre  og  tilsidst  evigt  Liv  og  Fred  blandt  Guds  Søn- 
ner og  Døtre. 


VORE  BESVÆRLIGHEDER. 

(Af  Bruno  Lessing  i  »St.  Francisco  Examiner«.) 

Her  er  en  Scene,  som  Nedskriveren  af  disse  Linier  en  Gang 
var  Vidne  til: 

En  lille  Pige  sad  paa  Stentrappen  foran  et  større  Hus  og 
græd,  som  om  hendes  Hjerte  skulde  briste.  Ved  hendes  Fød- 

der  laa  hendes  ituslaaede  Dukke,  hvis  Hoved  og  Ben  var 
knust  ved  at  blive  tabt  ned  ad  Stentrinene.  Barnet  holdt  et 
Stykke  af  Dukkens  ene  Arm  i  sin  Haancl  og  betragtede  det 
trosteslost  med  sine  taarefyldte  Øjne. 

Hendes  Moder  sad  ved  Siden  af  hende.  Moderens  Arm  om- 
sluttede omt  den  lille  *Pige  og  hendes  Læber  hviskede  trø- 
stende Ord  i  Barnets  Øren.  Der  er  andre  Dukker  i  Verden, 
var  maaske  hvad  hun  sagde,  og  Skaden  var  ikke  uoprettelig. 
Men  den  Lille  vedblev  at  græde  og  vilde  ikke  lade  sig  trøste. 

Det  var  utvivlsomt  Mederens  oprigtige  Hensigt  at  troste 
Barnet,  og  hendes  Medfølelse  var  sikkert  ægte.  Som  hun  saa- 
ledes  holdt  sin  Arm  om  Pigens  Liv,  trykkede  hun  kærligt  sin 
Kind.  mod  hendes  Haar.  Men  —  og  dette  er  Tildragelsens 
egentlige  Kærnepunkt  —  der  var  et  Smil  paa  hendes  Læber. 

Mon  ikke  det  er  muligt,  at  Gud  smiler  over  de  fleste  af  vore 
Besværligheder?  Ligemeget  hvad  vor  Forestilling  end  kan 
være  om  Universets  Herskers  Personlighed  og  Væsen,  er  det 
ikke  muligt,  at  de  Tildragelser  i  vort  Liv,  som  vi  betragter 
som  Ulykker  og  uoprettelige  Kalamiteter,  maaske  endog 
fremkalder  et  Smil  paa  hans  Læber? 

Moderens  Kærlighed  og  Medfølelse  for  sit  Barn  kan  man 
paa  Forhaand  anse  for  givet.  Men  med  al  sin  Kærlighed  og 
Medfølelse  har  Moderen,  gennem  aarelang  Erfaring  i  Livets 
Skole,  lært  at  forstaa,  at  hvad  der  synes  at  være  den  tungeste 
Sorg  for  hendes  Barn  i  Dag,  vil  være  glemt  i  Morgen. 

Er  vi  ikke  alle  som  Børn  i  vort  Forhold  til  Uendeligheden 
og  Evigheden? 

Vi  har  alle  vore  Besværligheder.  Men  vi  gør  for  meget  ud 
af  dem.  Vi  tager  dem  altfor  alvorlige.  Vi  betragter  dem  paa 
for  nært  Hold,  saa  de  bliver  uforholdsmæssig  store.  Naar  vor 
Dukke  brækker,  synes  Bunden  at  være  falden  ud  af  Livet. 
Kun  naar  den  samme  Ting  sker  med  en  anden,  ser  vi,  hvor 
intetsigende  det  i  Grunden  er.  Da  sympatiserer  vi  —  og  smi- 
ler. Vi  véd,  at  Sorgen  vil  bortvejres.  Det  har  den  altid  gjort 
og  vil  altid  gøre. 

Den  storste  Kilde  til  Besværligheder  i  denne  Verden,  er 
Græmmelse  og  Selvplage.  Menneskenaturen  formaar  altid  at 
monstre  Mod  nok  til  at  møde  enhver  Tilskikkelse,  der  kom- 
mer. Hvad  der  gør  de  fleste  Mennesker  ulykkelige  er  Frygten 
for  Begivenheden,  før  den  sker.  Og  de  fleste  Tilskikkelser, 
som  du  har  frygtet  for  hele  dit  Liv,  har  aldrig  fundet  Sted. 

Frygt  er  en  Slags  Veksel  paa  Ulykkernes  Bank.  Stift  ikke 
noget  Laan  i  den  Bank. 

Naar  du  mærker,  at  du  er  ved  at  synke  ned  i  Fortvivlelsens 
Hav,  prov  da  paa  at  tænke,  at  nogle  af  dine  Venner  maaske 
smiler.  Spørg  saa  dig  selv  om,  hvorfor  de  smiler.  Og  maaske 
du  selv  ogsaa  vil  begynde  at  smile. 

En  af  de  bedste  Ting,  som  Verdenskrigen  efterlod  os,  var 

Sangen: 

»Pak  al  din  Møje  i  dit  Tornyster 

Og  smil,  smil,  smil.« 


STRØTANKER. 

Glas  er  Glas,  selv  om  det  er  brækket  i  Stumper.  Men  for  at 
gøre  Nytte  som  en  Rude,  maa  det  være  helt  og  passe  i  Ram- 
men. Sandhedens  Evangelium  passer  nøjagtigt  i  det  jordiske 
Livs  Ramme;  Stumper  og  Brudstykker  af  det  er  uden  Værdi. 

Aben  er  uden  Tvivl  en  Dyreart,  som  Gud  satte  paa  Jorden 
for  at  vise  Mennesket,  hvad  han  vilde  være  uden  det  guddom- 
melige i  sig.  Tag  det  bort,  hvori  vilde  han  da  være  forud  for 
Aben? 

